TopPop

TopPop er et norsk musikkprogram for ungdom som gikk på NRK fra 1987 til 1989. TopPop var et program der NRK satte opp sin egen «topp 25»-liste som ble presenter for et publikum i salen og for TV-seerne. I tillegg til å presentere utvalgte musikkvideoer fra lista, hadde de også gjesteopptredener av aktuelle artister.VG - PopTop introduserer listepop i TV (10.09.1987, s.40) Det inneholdt også en kortere sekvens der man tok for seg hva som var populært for noen tiår siden. Programmet gikk annenhver torsdag (fra 1988 på fredag) og ble i begynnelsen ledet av Vera Kvaal og Rune Gokstad. Sendingene gikk fra Rockefeller i Oslo.

Programmet etterfulgte Veras vindu mot pop og rock og  ble etterfulgt av Panorama.

Opprinnelse
TopPop var langt på vei en fornorsket versjon av det britiske Top of the Pops. Det var tiltenkt å ha sendestart i 1986, men ble utsatt til februar 1987. Disse planene ble imidlertid stoppet av Harald Tusberg i underholdningsavdelingen, og det skulle derfor gå ytterligere syv måneder før programmet kom på lufta. Utsettelsene skapte en konflikt mellom Tusberg og Ivar Dyrhaug, som var programmets skaper.VG - Pop-krig (13.01.1987, s.40) «Dermed har «krigen» mellom Ivar Dyrhaug og Harald Tusberg igjen blusset opp. Det har lenge vært klart at de to har vært uenige om hvordan musikktilbudet for ungdom skal håndteres i fjernsynets underholdningsavdeling» 

Den stadige synkende interessen for NRK blant ungdommen og tilsvarende økning av interessen for satellittsendinger og video, var en medvirkende årsak til at programmet ble realisert.Hvem Hva Hvor 1988, s.304

Det ble i alt sendt 43 sendinger. Det inkluderer tolv såkalte «TopPop Spesial» hvor en artist eller gruppe ble portrettert. Alle episodene ble produsert på Rockefeller Music Hall i Oslo. Fjernsynsbransjen hadde blitt oppmerksomme på nyåpnede Rockefeller (åpnet 14. mars 1986) etter de sponset «norsk uke» på Sky Channel høsten 1987 med 15 norskproduserte pop-/rockvideoer – alle tatt opp på Rockefeller.

 Programledere 
 Vera Kvaal (1987–1988)
 Rune Gokstad (1987–1988)
 Pia Strømstad (1988)VG - Pia, ny Pop-dama (22.01.1988, s.41) «I kveld debuter er hun som programleder i «Toppop». Sammen med Vera Kvaal skal hun lose oss trygt gjennom et knippe videoer og tre live-opptak fra Rockefeller i Oslo.»
 Christel Higraff (1988–1989)VG - TV-program fredag (14.10.1988) «Høstens programledere i Top-Pop'— Hoakon Eliassen og Chrisrel Higroff».
 Haakon Eliassen (1988–1989)
 Jon Ola Sand (1989)

Referanser

Eksterne lenker

Kategori:TV-produksjoner på NRK
Kategori:Norske musikkprogrammer på TV
Kategori:Norske ungdomsprogrammer på TV
Kategori:Norske TV-produksjoner fra 1980-årene